Еуропарламент Саакашвилиді босатуға шақырды
"Еуропарламент Саакашвилиді босатуға шақырды" | "https://abai.kz/post/165162"
TITLE: Еуропарламент Саакашвилиді босатуға шақырды
URL: https://abai.kz/post/165162
META: "Еуропарламент Саакашвилиді босатуға шақырды" | "https://abai.kz/post/165162"
DATE: 16.02.2023
AUTHOR(s): Abai.kz
TOTAL WORDS: 116
TEXT: Еуропа парламенті 15 ақпанда "Грузияның бұрынғы президенті Михаил Саакашвилидің жағдайы туралы" резолюцияны мақұлдады. Онда саясаткерді еркіндікке шығару және шетелде емделуге рұқсат беруге шақырғаны жазылған. Алты жылдық жаза мерзімін өтеп жатқан Грузияның бұрынғы президенті қазір Тблисидегі жеке клиникада емделіп жатыр. Жақтастары оның денсаулығы нашарлап бара жатқанын айтады. Саакашвили өзі уланудың құрбаны болғанын мәлімдеген. Грузин билігі бұл айыптауларды терістеп келеді. Еуропарламент бұдан бөлек Грузияның бұрынғы премьер-министрі және кәсіпкер Бидзина Иванишвилиге қарсы санкция енгізу туралы құжатқа ұсынылған өзгертулерді мақұлдады. Онда Грузиядағы ең беделді саясаткер аталып келген Иванишвили "жеке басының кегін алу үшін Саакашвилиді қуғындағаны" жазылған. Резолюцияны 577 депутат қолдаса, 33-і қарсы дауыс берді. Иванишвилиге санкция енгізуді 362 депутат қолдап, 121-і қарсы болды. Еуропарламент резолюциялары тек ұсыныс бере алады. Abai.kz
